Source: http://mikkeli.cloudnc.fi/fi-FI/Toimielimet/Ristiinan_aluejohtokunta/Kokous_822017/Astuvansalmen_kalliomaalaukset_Ristiinas(3455)
Timestamp: 2019-08-18 16:02:27+00:00

Document:
Astuvansalmen kalliomaalaukset Ristiinassa – Amatsoni-tilateos | Mikkeli
Kokous 8.2.2017
Astuvansalmen kalliomaalaukset Ristiinassa – Amatsoni-tilateos
Ristiinan aluejohtokunta, kokous 8.2.2017
§ 6 Astuvansalmen kalliomaalaukset Ristiinassa – Amatsoni-tilateos
MliDno-2017-327
Ristiinan merkittävin nähtävyys on Astuvansalmen kalliomaalaukset ja se sijaitsee Astuvansalmella, parinkymmenen kilometrin päässä Ristiinan keskustasta. Kyseessä ovat pystysuorassa kalliopinnassa noin kymmenen metriä vedenpinnan yläpuolella sijaitsevat Pohjoismaiden suurimmat kalliomaalaukset. Astuvansalmen kalliomaalauksista tekee erityisen nimenomaan kohteessa esiintyvien kuvien suuri määrä. Maalauskokonaisuuteen sisältyy peräti 65 erilaista kuvaa, kun suurin osa Suomen kalliomaalauskokonaisuuksista sisältää vähemmän kuin viisitoista kuvaa. Niiden iäksi on saatu 6000―4500 vuotta.
Tällä nähtävyydellä on erityistä matkailullista merkitystä niin Ristiinalle kuin Mikkelille ja siksi sen esille tuominen Ristiinan taajaman ja valtatie 13 liittymässä on perusteltua maisemakyltin avulla. Tätä tarkoitusta on tuotu esille Amatsoni-tilateoksella.
Hanke on ollut vireillä Ristiinan aluejohtokunnassa loppuvuodesta 2016 ja aluejohtokunta totesi päätöksessään, että se ei tue hankkeen toteutusta. Perusteluna oli se, että hanke on kulttuurihanke ja siten kaupungin hanke, lisäksi aluejohtokunnalla ei ole riittäviä resursseja sen toteuttamiseksi.
Koska hanke on myös merkittävä matkailullisesti niin Mikkelin kaupungille sekä Ristiinan alueelle, niin se tulisi toteuttaa kaupungin hankkeena.
Aluejohtokunta esittää, että Mikkelin kaupungin tekninen toimi ryhtyy tarvittaviin toimenpiteisiin, jotta merkittävästä kulttuuri- ja matkailunähtävyydestä voidaan tiedottaa laajasti Ristiinan taajaman ja valtatie 13 liittymässä.
Kaupunginhallitus, tekninen toimi, Jouni Riihelä
§ 3 Vitsiälän kyläseura ry, vesiklosetin hankinta kylätalolle, kohdeavustus
§ 4 Ristiinan Pursiseura ry, venemessut Helsingissä 2017, kohdeavustus
§ 5 Käyttö- ja toimintasuunnitelma 2017, Ristiinan aluejohtokunta
§ 7 Asukkaiden kuulemistilaisuus, Ristiinan aluejohtokuntaan valittavaksi esitettävistä jäsenistä kaudelle 2017-2020
§ 8 Muut asiat ja Vuoden 1918 uhrien muistolaatan hankinta
§ 9 Tiedoksi
§ 10 Mikkelin kaupungin rakennusjärjestyksen uusiminen, Ristiinan aluejohtokunnan lausunto (lisäpykälä)

References: § 6

§ 3

§ 4

§ 5

§ 7

§ 8

§ 9

§ 10